gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl pt gl gl gl es gl gl gl gl gl gl gl es gl gl da en sv fr de de it gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O PSOE ha recorrer ao Supremo se se declara nulo o voto que veña sen DI ou pasaporte
Cuarta feira, 05 de outubro de 2022
O PPdeG insta a Touriño a pedir perdón os galegos por procurar o "calote electoral" no exterior, e o BNG describe como "arrepiante" a decisión dos socialistas.
O vicesecretario xeral do PSOE, Xosé Blanco
O vicesecretario xeral do PSOE, o ulloán Xosé Blanco, sinalou esta segunda feira que o seu partido vai actuar "conforme ao dereito", se a Xunta Electoral Central española (XEC) decide declarar nulos todos os votos que cheguen por correo sen que fose axuntando no envío unha fotocopia da documento de identidade ou o pasaporte.
"En función da aclaración da Xunta Electoral, procederemos de acordo ao dereito", asegurou Blanco, sabedor de que as decisións deste organismo poden recorrerse ante o Tribunal Supremo e, posteriormente, ante o Constitucional. O número dous dos socialistas españois, que acaba de volver dunha viaxe a Venezuela, insistiu en que esta instrución da XEC "restrinxe o dereito a votar" nun duns pouco emigrantes, senón de "milleiros de persoas con nacionalidade española que viven fóra de España". Neste sentido, Xosé Blanco cifrou nun 80% os "españois residentes no exterior que non teñen DI, porque non é obrigatorio", e nun 30% os que están sen pasaporte, xa que é un documento "para viaxar que pode que non todo o mundo precise".
Como exemplo, Blanco revelou que de seis dos 15 membros da dirección do PSOE en Caracas, non tiñan nin pasaporte nin DI, e argumentou que, segundo a constitución española, "non é posíbel que unha instrución da XEC faga unha interpretación da lei electoral que restrinxa un dereito". "Non se pode exixir aos cidadáns algo que non estabelece a propia lei", concluíu.
O PPdeG insta a Touriño a "pedir perdón" aos galegos por procurar un "calote" electoral no exterior
O secretario xeral del PPdeG, Afonso Rueda, instou ao presidente da Xunta e candidato socialista á reelección, Emilio Pérez Touriño, a "pedir perdón" aos galegos polas "súas continuas mentiras" e por procurar un "calote electoral no exterior" que, augurou, "ha pagar nas urnas" o 1 de marzo.
Deste xeito, Rueda quixo criticar a decisión do PSOE, considerando "indigno" que quen aspira a gobernar a todos os galegos "pretenda facelo a costa de trampear a vontade dos cidadáns". Para o popular, este "comportamento de Touriño demostra a súa dobre moral", xa que, segundo dixo, tras catro anos de asegurar que aplicaría o voto en urna, "o PSOE boicoteouno en Madrid, seguindo as súas propias ordes, e despois de "dicir que aceptaba a decisión da Xunta Electoral, tamén o seu partido en Madrid a recorre". "A palabra de Touriño non se sostén alén do Padornelo, e iso vén a ser o mesmo que non ter palabra", acrecentou Rueda, ao tempo que sinalaba que "o Touriño que di que si en Galiza e ordena dicir non en Madrid" é "o mesmo" que "fala de plus de resistencia e gaba o emprego cando 600 galegos van ao paro cada día".
Quintana describe como "arrepiante" a decisión do PSOE
O voceiro nacional do BNG e candidato á presidencia do Goberno, Anxo Quintana, cualificou, á súa vez, que "arrepiante" a petición do PSOE ante a XEC. "Non só os enche de vergoña, senón que algún aínda reclama que sigan sen identificarse", enfatizou o líder nacionalista, ao tempo que consideraba esta situación propia dun país terceiromundista: "Estamos en Tanzania ou onde estamos?", preguntou Quinta ao tempo que aseguraba sentir "vergoña" polo feito de que "en plena campaña a XEC teña que dicir que a xente se identifique cando vaia votar".
Xa concluíndo, Quintana responsabilizou a PPdeG e PSdeG de seren os artífices do actual modelo que rexe o sistema do voto emigrante: "de que fenómenos saíu esta proposta", ironizou o candidato nacionalista, en alusión aos populares galegos, aínda que preguntándose tamén por que os socialistas galegos non modificaron, no seu día, este sistema.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Rueda instou a Touriño a "pedir perdón" aos galegos por procurar un "calote" electoral no exterior
Quintana describiu como "arrepiante" a decisión do PSOE. Na imaxe, visitando un centro municipal de emprego na Coruña
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto